എക്സ്പോ വിസക്കാര്ക്ക് ഡ്രൈവിങ് ലൈസന്സ് ലഭിക്കും ദുബായ് എക്സ്പോ വീസയില് രാജ്യത്തെത്തിയ പ്രതിനിധികള്ക്ക് യുഎഇ ഡ്രൈവിങ് ലൈസന്സ് ലഭിക്കാനുള്ള നടപടികള് ലളിതമാക്കി അധികൃതര് . ഇതിന്റെ ഭാഗമായി എക്സ്പോയില് ആര്ടിഎ ഓഫിസ് തുറന്നു. സ്വദേശത്ത് ലൈസന്സുള്ളവര്ക്ക് പരിശീലനത്തിലടക്കം ഇളവു ലഭിക്കും. ലൈസന്സ് ലഭിക്കാനുള്ള അന്തിമ ടെസ്റ്റില് ഇവര്ക്കു നേരിട്ടു പങ്കെടുക്കാമെന്ന് ഡ്രൈവിങ് ലൈസന്സ് വിഭാഗം മേധാവി അബ്ദുല്ല അല് അലി വ്യക്തമാക്കി . വിജയിച്ചാല് അന്നു തന്നെ ലൈസന്സ് ലഭിക്കും. നയതന്ത്ര വിഭാഗം ജീവനക്കാര്ക്ക് ഡ്രൈവിങ് പരിശീലന സമയം 20 മണിക്കൂറില് നിന്നു 10 ആക്കി. 5 പ്രവൃത്തി ദിവസങ്ങള്ക്കകം പരിശീലനം പൂര്ത്തിയാക്കാനാകും. എന്നാല് ചില രാജ്യങ്ങളിലെ ഡ്രൈവിങ് ലൈസന്സുള്ളവര്ക്ക് യുഎഇ ലൈസന്സ് ആവശ്യമില്ല. സൗദി, കുവൈത്ത്, ബഹ്റൈന്, ഒമാന്, ഖത്തര്, യുകെ, കാനഡ എന്നിവയടക്കം 34 രാജ്യങ്ങളില് നിന്നുള്ളവര്ക്കാണ് ആനുകൂല്യം. ഈ രാജ്യങ്ങളില് നിന്നു സന്ദര്ശക വീസയിലെത്തിയവര് യുഎഇ ലൈസന്സിന് അപേക്ഷിക്കേണ്ടതില്ല. അതെ സമയം താമസവീസയാണെങ്കില് ലൈസന്സ് ആവശ്യമാണ് .The post എക്സ്പോ വിസക്കാര്ക്ക് ഡ്രൈവിങ് ലൈസന്സ് ലഭിക്കും first appeared on MalayalamExpressOnline.